cyanic-selkie/wikianc huggingface dataset:
কৈকুড়ী ইউনিয়ন
লোকসংস্কৃতি
এ অঞ্চলের লোকসংস্কৃতি ও খেলাধুলা অন্য অঞ্চলের খেলার চেয়ে স্বতন্ত্র‍্য বৈশিষ্ট্য ও ঐতিহ্য ধারণ করে। এ অঞ্চলের সংস্কৃতি ও জীবনযাত্রার সাথে জড়িয়ে আছে যে খেলাগুলোর তার মধ্যে অন্যতম হল- হাডুডু, কাবাডি (কাপাটি), লাঠি খেলা, দাঁড়িয়া বান্ধা, গোল্লাছুট, এক্কা-দোক্কা, বউ-ছুট, লুকোচুরি, চেংকুডারা বা চেংগু-পেন্টি (বলা যায় বর্তমান ক্রিকেটের এ দেশীয় আদিরূপ), তরবারি খেলা, পাতা খেলা, গুড্ডি বা ঘুড়ি উড়ানো খেলা, কেরাম খেলা, নৌকাবাইচ, ঘোড়দৌড়, ফুটবল, আটকোটা, উরূণ-গাইন, লুডু, পিংপং, পিন্টু-পিন্টু, লুকোচুরি প্রভৃতি। নিজস্ব ঐতিহ্যে সমৃদ্ধ এই খেলাগুলো এ অঞ্চলের মানুষের একদা শরীর চর্চা ও আনন্দ বিনোদনের মাধ্যম ছিল। অবশ্য এখন আধুনিক খেলাধুলার মধ্যে প্রচলিত ফুটবল, ব্যাডমিন্টন, ভলিবল, টেনিস, ক্রিকেট, মার্শাল আর্ট প্রভৃতির চর্চাই বেড়েছে অনেক বেশি। এগুলোর অধিকাংশই শহর কেন্দ্রিক। এ জনপদে অধিকাংশ মেলায় জুয়া খেলার অস্তিত্ব লক্ষ করা যায়। জুয়া নির্দিষ্ট একটি খেলার নাম নয়, যে খেলাটি বাজি ধরে খেলা হয় এবং বিনিময়ে আর্থিক সুবিধা লাভ করা যায় তাকেই বাজী যা স্থানীয়ভাবে জুয়া খেলা বলা হয়। এ খেলাটি মেলার সময় ব্যাপক রূপ পায়। সাধারণত যে বিষয়গুলি আমাদের কাছে আদিকাল থেকে জুয়া হিসেবে দৃশ্যমান সেগুলো হচ্ছে তাসখেলা, চুড়ি খেলা, ডাব্বু খেলা, পাশা খেলা, হালের হাউজি খেলা প্রভৃতি। এ খেলাগুলো বিনোদন অপেক্ষা পারিবারিক ও অর্থনৈতিক বৈকল্য সৃজনে যথেষ্ট ভূমিকা রেখেছে। মেলায় খেলাধুলা ছাড়াও বিভিন্ন সাংস্কৃতিক অনুষ্ঠান হয়ে থাকে যারমধ্যে লোক নৃত্য, ভাওয়াইয়া, আধূনিক, রবীন্দ্র নজরুল সঙ্গীত প্রভৃতি লক্ষ করা যায়। এখানে জারি গান, পুঁথি, যাত্রা, পালাগান, কুশানগান, সার্কাস, পুতুলনাচ প্রভৃতি দৃশ্যমান। কৈকুড়ী এমন একটি অঞ্চল যে জায়গার মানুষের রয়েছে স্বতন্ত্র ঐতিহ্যবাহী খেলা। যা গ্রামাঞ্চলের ছোট বড় সবাই খেলে আনন্দ উপভোগ করে। এই খেলাগুলোর মধ্যে রয়েছে জ্ঞানবিকাশের ক্ষেত্র। নিচে এই খেলাগুলোর নাম ও পরিচয় দেয়া হলো :
গোল্লা ছুট : একে ছুট গোল্লা খেলাও বলা হয়। ছেলেরা দু’দলে ভাগ হয়। একদল লম্বাভাবে দাঁড়ায়ে বাঁধার দেয়াল তৈরী করে; অপর দল একটি কেন্দ্রে একজনকে বুড়ি বানায়ে অন্যরা দৌঁড়ে প্রতিপক্ষের দেয়াল পার হতে ধরে। এভাবে সুযোগমত বুড়ি দেয়াল পার হলে বিজয় হয়। আর বুড়িকে ছুঁতে পারলে পরাজয় হয়। একে বুড়ি খেলাও বলা হয়।
গাদন : খেলোয়াড়ের সংখ্যা অনুযায়ী মাটিতে ঘর তৈরী করে এই খেলা হয়। একদল একটি ঘরে থাকে এবং অন্যদল প্রতিটি ঘরে বাঁধার দেয়াল তৈরী করে। দেয়াল পার হতে পারলে বিজয় হয়। আর প্রতিপক্ষ কাউকে ছুঁতে পারলে পরাজয় হয়।
কড়ি খেলা : কড়ি বা পাটকাটি দিয়ে এই খেলা হয়। মোট ৪ জনে খেলতে হয়। ইহা প্রায় লুডু খেলার মত।
খোলাপাট্টি : কতিপয় খোলা একটির উপর একটি দিয়ে সাঁজায়ে উঁচু করতে হয়। এর চতুর্দিকে প্রতিপক্ষ দাঁড়ায়ে থাকে। একজন একটি বল দিয়ে এই খোলাকে ঢিল দিয়ে ভাঙ্গাতে চেষ্টা করে। বলটি ধরে প্রতিপক্ষ নিজেদের মধ্যে লুকিয়ে ফেলে। এই বল দিয়ে ঢিল ছুঁড়া দলের কাউকে ঢিল দিতে পারলে বিজয় হয়।
চ্যাংকুপ্যান্টি : বাঁশের কঞ্চি কেঁটে একটি বড় (যাকে প্যান্টি বলা হয় ) ও একটি ছোট (যাকে চ্যাংকু বলা হয়) করে খেলা হয়। একদল মাটিতে গর্ত খুঁড়ে তাতে চ্যাংকু রেখে প্যান্টি দিয়ে চ্যাংকুকে ডাঙ দিয়ে উড়ায়ে দেয়। ইহা প্রতিপক্ষের কঞ্চি বা ঝাড়ে লাগলে পরাজয়; আর না লাগলে চ্যাংকুটিকে গর্ত বরাবর ঢিল দেয়। প্যান্টির চেয়ে কম দূরত্বে চ্যাংকু পরলে সে খেলোয়াড় আউট হয়। আর প্যান্টি দিয়ে চ্যাংকুকে আঘাত করতে পারলে বা প্যান্টির মাপের চেয়ে বেশি দূরত্বে পরলে খেলা চলতে থাকে।
হাতা-পাতা-হা-হা : দু’জন সামনা সামনি দাঁড়ায়ে হাত দিয়ে একে অপরকে আঘাত করতে থাকে আর বলে-হাতাপাতা হা-হা/কাক ডাকে কা-কা। আর অন্যান্যরা হাতের নিচ দিয়ে চলতে থাকে।
ধাপরিবেছন : এই খেলাটি শিশুরা বিছানায় হাত রেখে খেলায়। আর বলে, ধাপরি বেছন ধাপরি বেছন/তার তলে নেওছা বেছন।
চকচ্ছাল/পাইত : এই খেলা দু’টি মাটিতে দাগ দিয়ে নির্দিষ্ট সংখ্যক গুটি দিয়ে খেলে হয়।
মারবেল খেলা : মাটিতে মারবেল ছুঁরে দিয়ে এই খেলা হয়।
কয়া (আঁটি) খেলা : আমের কয়া দিয়ে মাটিতে গোল দাগ দিয়ে কয়া দিয়ে কয়াকে মেরে খেলা হয়।
গোলা খেলা : মাটিতে ১২টি ছোট গর্ত খুঁড়ে তাতে নিম গাছের ফল দিয়ে খেলা হয়। বাক্বকরি খেলা : মাটিতে আড়াআড়ি দাগ টেনে খেলা হয়।
ফুল খেলা : পাথরের টুকরা বা ইটের খোয়া দিয়ে মেয়েরা খেলে। খেলার সময় বলে-ফুল ফুল ফুলটি/একে দোলটি/সুরুশাম সুরুশাম সুরুশামটি/একে জোড় সুরুশামটি। একে তেলটি।
হাড়ি খেলা : ছেলে-মেয়েরা পুকুরে ডুব দিয়ে এই খেলা খেলে।
কিত্কিত্ খেলা : মেয়েরা মাটিতে আয়তাকারে কয়েকটি দাগ টেনে পা দিয়ে একটি ছোট খোলাকে আঘাত করে খেলে; আর বলে কিত্কিত্কিত্।
পানপাতা খেলা : পান পাতার মত মাটিতে দাগ টেনে একটি ছোট খোলা দিয়ে খেলা হয়। আর বলতে থাকে পানপাতা হা হা।
ধুলাপাট্টি খেলা : ধুলা দিয়ে একটি ছোট আইল তৈরী করে এর ভিতরে একটি ছোট্ট কুটা লুকিয়ে রেখে দু’হাত একত্র করে কুটাটিকে ধরার জন্য মাটিতে হাত রেখে খেলা হয়।
এমনিভাবে আরও কিছু খেলা দেখা যায় যেমন-হাড়িভাঙ্গা, আমশু-বাঘাশু, হাতেকোচে, রুমালখেলা, টিলা খেলা ইত্যাদি। এই সব আঞ্চলিক খেলা ছাড়াও ফুটবল, কাবাডি, ক্রিকেট, ব্যাডমিন্টন, বাস্কেট, ভলিবল, সাঁতার, দীর্ঘ জাম্প, হাই জাম্প, সুঁই-সুতা, বিস্কুট দৌঁড় ইত্যাদি খেলা প্রচলিত আছে।
উল্লেখযোগ্য ব্যক্তিত্ব
১. দেবী চৌধুরাণী(ব্রিটিশ বিরোধী নারী নেত্রী),
২. ডাঃ মোঃ লুৎফর রহমান (করাচি এবং রংপুর মেডিকেল কলেজের সাবেক অধ্যক্ষ),
৩. অধ্যাপক ড. এম আই পাটোয়ারী(ঢাকা বিশ্ববিদ্যালয়ের আইন অনুুষদের সাবেক ডিন এবং Dhaka Intranational University প্রতিষ্ঠাতা)।
অঞ্জাইয়া ইয়েলগানামনি
অঞ্জাইয়া যাদব ইয়েলগানামনি একজন ভারতীয় রাজনীতিবিদ। তিনি শাদনগর আসনের প্রতিনিধিত্ব করেন তেলেঙ্গানা বিধানসভায়। তিনি তেলেঙ্গানা রাষ্ট্র সমিতির সদস্য।
কল্পসার প্রকল্প
কাল্পসার প্রকল্প হল ভারতের গুজরাত সরকার-এর একটি বাঁধ নির্মাণের প্রকল্প।এই প্রকল্পে গুজরাত সরকার খাম্বাত উপসাগর-এর মাঝ বারাবর বাঁধ নির্মাণের পরিকল্পনা নিয়েছে।এই বাঁধটি  দীর্ঘ হবে।বাঁধটি সাধু জলের ভান্ডার হিসাবে ব্যবহৃত হবে।এই জল উপসাগরের পার্শবর্তী গুজরাতের জেলা  যেমন ভাবনগর জেলাতে পাঠানো হবে পানীয় জল হিসাবে।বাঁধটি নির্মাণ হলে গুজরাতের দক্ষিণ অংশের সঙ্গে সৌরাষ্ট্র-এর যোগাযোগ সহজ হবে।বাঁধের উপর ১০ লেনের দ্বিমুখি একটি সড়ক নির্মিত হবে।এই বাধে বায়ু শক্তি থেকে বিদ্যুৎ কেন্দ্র নির্মাণ হবে ।৫,৮৮০ মেগাওয়াড বিদ্যুৎ উৎপাদিৎ হবে।
অবস্থান
বাঁধটি পশ্চিমে ভাবনগরের উত্তরের অংশ থেকে পূর্বে বারুচ জেলার ধয়েজ পর্যন্ত ৬৪ কিমি বাধ নির্মিত হবে।
বিবরন
খাম্বাত উপসাগরের তিন দিক গুজরাত রাজ্যের উপকূল অবস্থিত।এই উপসাগরে নর্মদা ,সবরমতি ,মাহি, ধাদার এবং সৌরষ্ট্র অঞ্চলের বহু নদী পতিত হয়েছে।বাধ নির্মাণ শেষ হলে এই বাধের মধ্যে নদী গুলি সাধু জল উপসাগরে বয়ে আনবে ।ফলে সাগরের লবনাক্ত জল ধীরে ধীরে সাধু জলে পরিনত হবে।এই জল সৌরাষ্ট্রের বিভিন্ন জেলায় পানীয় জল হিসাবে ব্যবহৃত হবে প্ররিস্রুত করার পর।এর ফলে গুজরাতের পানীয় জলের সমস্যায় সমাধান হবে।এই উপসাগরের জল বহু শিল্পক্ষেত্রেও ব্যবহার করা যাবে।ফলে গুজরাত রাজ্যের একট বিরাট অর্থনৈতিক পরিবর্তন হবে।
চীন-নেপাল যুদ্ধ
চীন-নেপাল যুদ্ধ (, चीन-नेपाल युध्द) বলতে ১৭৮৮ থেকে ১৭৯২ খ্রিষ্টাব্দে সংগঠিত নেপাল দ্বারা তিব্বতে আক্রমণ অভিযান বোঝানো হয়ে থাকে। নেপাল ও তিব্বতী সেনার মধ্যে এই যুদ্ধ মূলতঃ তিব্বতে পাঠানো নেপালে্র নিম্নমানের ধাতুনির্মিত মুদ্রা থেকে বাণিজতিক বিবাদ থেকে শুরু হয়। প্রথমদিকে নেপালীদের সাফল্য লাভ হলেও চিং রাজবংশ আসরে নামলে নেপালীরা তাদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়।
বাণিজ্যিক প্রেক্ষাপট
মল্ল রাজাদের আমল থেকে তিব্বতীরা নেপালী রৌপ্য মুদ্রা ব্যবহার করে এসেছেন। নেপালকে একত্রীভূত করার প্রচেষ্টায় গোর্খা রাজ্যের পৃথ্বী নারায়ণ শাহ কাঠমাণ্ডু উপত্যকার ওপর অর্থনৈতিক বাঁধা আরোপ করলে জয় প্রকাশ মল্ল অর্থনৈতিক সঙ্কটের সম্মুখীন হয়ে নিম্নমানের তাম্রমুদ্রার প্রচলন শুরু করেন। ১৭৬৯ খ্রিষ্টাব্দে পৃথ্বী নারায়ণ শাহ কাঠমাণ্ডু উপত্যকা অধিকার করে শাহ রাজবংশের শাসন শুরু করে পুনরায় রৌপ্য মুদ্রার প্রচলন করেন। তিব্বতে চালু সমস্ত পুরাতন নেপালী তাম্রমুদ্রার বদলে নূতন রৌপ্য মুদ্রা বদলে নেওয়ার দাবী তিব্বতীরা নেপাল সরকারের কাছে জানান। পৃথ্বী নারায়ণ শাহ নবপ্রতিষ্ঠ রাজ্যের ওপর এই ধরনের ভারী আর্থিক দায়ভার চাপাতে রাজী ছিলেন না। এরফলে বাজারে দুই ধরনের মুদ্রা চালু থাকে। পৃথ্বী নারায়ণ শাহের মৃত্যুর পর নেপালী বণিকদের সঙ্গে তিব্বতীদের বিবাদ শুরু হয়। নেপালীদের সঙ্গে তিব্বতীদ্রের নিম্নমানের লবণ সরবরাহ নিয়েও বিবাদ বাধে। তিব্বতীদের পাঠানো নিম্নমানের লবণের প্রতিবাদের নেপালী প্রতিনিধিরা দরবার করলেও তিব্বতীরা তা অগ্রাহ্য করে।
প্রথম আক্রমণ
১৭৮৯ খ্রিষ্টাব্দে বাহাদুর শাহ তিব্বত আক্রমণ করার জন্য দামোদর পাণ্ডে এবং বম সিংহের নেতৃত্বে গোর্খা সেনাবাহিনী পাঠান। এই সৈন্যবাহিনী কুতি হয়ে ৪১০ কিলোমিটার পথ অতিক্রম করে ব্ক্রা-শিস-ল্হুন-পো পৌছয়। শিকারজোং নামক স্থানে একটি ভয়ঙ্কর যুদ্ধ ঘটে যাতে তিব্বতীরা সাংঘাতিকভাবে পরাজিত হয়। সপ্তম পাঞ্চেন লামা শান্তির জন্য মধ্যস্থতা করলে গোর্খা বাহিনী শিকারজোং ছেড়ে কুতি ও গ্যিরোং চলে যায়। চিং সম্রাট চিয়ানলোং নেপালের আক্রমণের সংবাদ পেলে তিনি সেনাপতি চাঞ্চুর নেতৃত্বে একটি বিশাল চীনা সেনাবাহিনী প্রেরণ করেন। ১৭৯০ খ্রিষ্টাব্দে খিরু নামক স্থানে তিব্বতী ও নেপালী প্রতিনিধিরা শান্তির জন্য বৈঠক করতে সম্মত হয়। এই বিবাদের সূত্রপাতের জন্য তিব্বতীদের দায়ী করা হয় এবং যুদ্ধের জন্য নেপালকে ক্ষতিপূরণ দিতে বলা হয়। এই যুদ্ধে সকল অধিকৃত এলাকা ছেড়ে চলে যাওয়ার পরিবর্তে নেপালীরা প্রতিবছর ৫০,০০১ টাকা দিতে বাধ্য থাকে। প্রথম বছর নেপালীদের এই অর্থ প্রদান করা হলে নেপালীরা অধিকৃত এলাকা ফিরিয়ে দিয়ে প্রত্যাবর্তন করে। কিন্তু পরের বছর থেকে তিব্বতীরা অর্থ প্রদানে অসম্মত হলে লড়াইয়ের সম্ভাবনা বজায় থাকে।
দ্বিতীয় আক্রমণ
তিব্বতীরা অর্থপ্রদানে অসম্মত হলে বাহাদুর শাহ ১৭৯১ খ্রিষ্টাব্দে দামোদর পাণ্ডের অধীনে একটি সেনাবাহিনী কুতির দিকে এবং অভিমান সিং বস্নেতের অধীনে অপর একটি সেনাবাহিনী কেরুংয়ের দিকে প্রেরণ করেন। দামোদর পাণ্ডে দিগর্চে আক্রমণ করে স্থানীয় বৌদ্ধবিহারের সম্পত্তি বাজেয়াপ্ত করে নেন। এই সংবাদ পেয়ে চিং সম্রাট চিয়ানলোং তিব্বত প্রতিরক্ষার উদ্দেশ্যে ফুক'আংগানের নেতৃত্বে ৭০,০০০ সৈন্যের একটি বাহিনীকে প্রেরণ করেন। ফলে নেপালের সঙ্গে তিব্বতের যুদ্ধ নেপালের সঙ্গে চিং রাজবংশের যুদ্ধে পরিণত হয়ে যায়। বৌদ্ধবিহারের লুঠ করা সম্পত্তি ফেরত এবং নেপালে আশ্রিত মি-ফাম-ছোস-গ্রুব-র্গ্যা-ম্ত্শোকে প্রত্যার্পণ - এই মর্মে চিং সাম্রাজ্যের পক্ষ থেকে দাবী জানানো হয়, যা নেপালীরা সম্পূর্ণ রূপে অগ্রাহ্য করে। এর উত্তরে চিং সেনাবাহিনী ত্রিশূলী নদীর তীর বরাবর যাত্রা করে নুওয়াকোটে পৌছলে নেপালীদের সঙ্গে তাদের যুদ্ধ বাধে। দুই পক্ষে প্রচুর পরিমাণে ক্ষয়ক্ষতি হলেও চিং সেনাবাহিনী নেপালীদের রাজধানী পর্যন্ত পিছু হঠিয়ে দিতে সক্ষম হয়। এই সময় নেপাল অভ্যন্তরীণ ও বৈদেশিক ক্ষেত্রে বেশ কিছু শত্রুদের সম্মুখীন থাকায় বাহাদুর শাহ চীনাদের বিরুদ্ধে বিরুদ্ধে ব্রিটিশ ইস্ট ইন্ডিয়া কোম্পানির নিকট হতে অস্ত্র সাহায্য প্রার্থনা করেন। কোম্পানির পক্ষ থেকে ক্যাপ্টেন উইলিয়াম কার্কপ্যাট্রিক কাঠমাণ্ডু পৌছন কিন্তু তিনি অস্ত্রের সরবরাহের পরিবর্তে বাণিজ্য চুক্তিতে আগ্রহী থাকায় অস্ত্রলাভ না করে বাহাদুর শাহের পরিস্থিতি সঙ্গীন হয়ে ওঠে। বেশ কয়েকটি জয়লাভের পর চিং সেনাবাহিনী বর্ষাপ্লাবিত বেত্রবতী পেরনোর সময় ১৭৯২ খ্রিষ্টাব্দের ১৯শে সেপ্টেম্বর ২০০ জন নেপালী সৈন্যের একটি দল তাদের প্রতি-আক্রমণ করে তাদের পরাজিত করে কিন্তু নেপাল থেকে তাদের হঠিয়ে দিতে সক্ষম হয় না। এই পরিস্থিতে নেপাল সরকার চিং রাজবংশের শর্তে চুক্তি স্বাক্ষর করতে সম্মতি প্রদান করে।
ফলশ্রুতি
১৭৯২ খ্রিষ্টাব্দে বেত্রবতীতে নেপাল ও চিং রাজবংশের মধ্যে যে চুতি সম্পাদিত হয়, তার শর্তগুলি ছিল নিম্নরূপ-
এই যুদ্ধের পরে তিব্বত চিং রাজবংশের সম্পূর্ণ অধীনস্থ হলেও নেপাল তার স্বায়ত্তশাসন বজায় রাখতে সক্ষম হয়। তিব্বত অধীনস্থ হওয়ার ফলে মধ্য এশিয়ায় চীনের প্রভাব বিস্তৃত হয়। কিন্তু ঊনবিংশ শতাব্দীতে চিং সাম্রাজ্য দুর্বল হয়ে পড়লে এই চুক্তির শর্ত পালনে অসঙ্গতি শুরু হয়। ১৮১৪ থেকে ১৮১৬ খ্রিষ্টাব্দে ইঙ্গ-নেপাল যুদ্ধে ব্রিটিশ ইস্ট ইন্ডিয়া কোম্পানি নেপাল আক্রমণ করলে চিং সাম্রাজ্য নেপালকে শর্তানুযায়ী সাহায্য করতে ব্যর্থ হয়। য়াবার, ১৮৫৫ খিষ্টাব্দে নেপাল-তিব্বত যুদ্ধে চীন হস্তক্ষেপ না করে শর্ত লঙ্ঘন করে।
আহমেদ ইমতিয়াজ বুলবুল
আহমেদ ইমতিয়াজ বুলবুল (১ জানুয়ারি ১৯৫৬ - ২২ জানুয়ারি ২০১৯) বাংলাদেশের একজন সঙ্গীত ব্যক্তিত্ব যিনি একাধারে গীতিকার, সুরকার এবং সঙ্গীত পরিচালক ছিলেন। ১৯৭০-এর দশকের শেষ লগ্ন থেকে মৃত্যুর পূর্ব পর্যন্ত তিনি বাংলাদেশ চলচ্চিত্র শিল্পসহ সঙ্গীত শিল্পে সক্রিয় ছিলেন। ১৯৭১ সালে মাত্র ১৫ বছর বয়সে তিনি বাংলাদেশের স্বাধীনতা যুদ্ধে অংশগ্রহণ করেছিলেন।
সঙ্গীতে অসামান্য অবদানের জন্য তিনি বাংলাদেশের রাষ্ট্রীয় দ্বিতীয় সর্বোচ্চ সম্মান একুশে পদক, শ্রেষ্ঠ সঙ্গীত পরিচালক হিসেবে দুইবার জাতীয় চলচ্চিত্র পুরস্কার এবং রাষ্ট্রপতির পুরস্কার-সহ অন্যান্য অসংখ্য পুরস্কারে ভূষিত হন।
প্ররম্ভিক জীবন
ইমতিয়াজ বুলবুল ১৯৫৬ সালের ১ জানুয়ারি ঢাকায় জন্মগ্রহণ করেন। তার পিতার নাম ওয়াফিজ আহমেদ ও মাতার নাম ইফাদ আরা নাজিমুন নেসা। ঢাকার আজিমপুরের ওয়েস্ট এন্ড হাই স্কুল থেকে তিনি মাধ্যমিক সম্পন্ন করেন এবং শিক্ষাজীবনে স্নাতক ডিগ্রি অর্জন করেন।
বাংলাদেশের স্বাধীনতা যুদ্ধ
ইমতিয়াজ বুলবুল ছাত্রজীবনে মাধ্যমিকে অধ্যয়নরত অবস্থায় মাত্র ১৫ বছর বয়সে বাংলাদেশের স্বাধীনতা যুদ্ধে অংশ নেন। এসময় তিনি স্বাধীনতা যুদ্ধের ২ নাম্বার সেক্টরে মেজর আবু তাহের মোহাম্মদ হায়দারের অধীনে যুদ্ধ করেন। ১৯৭১ সালের ২৫শে মার্চ পাকিস্তানি সেনাবাহিনীর অপারেশন সার্চলাইটের পর বুলবুল ও তার বন্ধুরা মিলে পাকিস্তানিদের কাছ থেকে অস্ত্র ছিনতাই করে ছোট একটি মুক্তিযোদ্ধা দল গঠন করেন যাদের ঘাঁটি ছিল ঢাকার জিঞ্জিরায়। জুলাইয়ে বুলবুল ও তার বন্ধু সরোয়ার মিলে নিউ মার্কেটের ১ নাম্বার প্রবেশমুখের কাছে পাকিস্তানি সেনাবাহিনীর লরিতে গ্রেনেড হামলা করেন। অগস্টে ভারতের আগরতলায় কিছুদিন প্রশিক্ষণ গ্রহণ করেন এবং ঢাকায় ফিরে ‘ওয়াই (ইয়াং) প্লাটুন’ নামে একটি গেরিলা দল গঠন করেন।
অক্টোবরে পুনরায় ভারত যাওয়ার সময় বুলবুলসহ চারজন কুমিল্লা এবং ব্রাহ্মণবাড়িয়ার মাঝামাঝি তন্তর চেকপোস্টে পাকিস্তানি বাহিনীর হাতে আটক হন। আটক হওয়ার পর প্রথমে ব্রাহ্মণবাড়িয়া কারাগারে ও পরে এ অঞ্চলের শান্তি কমিটির প্রধান কার্যালয়ে নির্যাতনের শিকার হন। পরবর্তীতে বয়সে ছোট হওয়ায় তিনি মুক্তি পান কিন্তু ঢাকায় তার নিজ বাসা থেকে পুনরায় গ্রেফতার হন ও জাতীয় সংসদের মানিক মিয়া এভিনিউ'র এমপি হোস্টেলে নির্যাতনের শিকার হন। সেখান থেকে তাকে রমনা থানায় স্থানান্তর করা হয়। ১৯৭১ সালের ১৬ ডিসেম্বর বাংলাদেশ বিজয়ী হওয়ার পর মুক্তিবাহিনী রমনা থানা থেকে আহতাবস্থায় তাকে উদ্ধার করেন। পরবর্তীতে তাকে পিজি হাসপাতালে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) চিকিৎসা প্রদান করা হয়।
যুদ্ধাপরাধের সাক্ষী
২০১২ সালের আগস্টে ইমতিয়াজ বুলবুল বাংলাদেশের স্বাধীনতা যুদ্ধে যুদ্ধাপরাধ, গণহত্যা ও মানবতার বিরুদ্ধে অপরাধের অভিযোগে গঠিত আন্তর্জাতিক অপরাধ ট্রাইব্যুনালে মানবতাবিরোধী অপরাধের অভিযোগে দন্ডপ্রাপ্ত যুদ্ধাপরাধী গোলাম আযমের বিরুদ্ধে সাক্ষ্য প্রদান করেন। পরবর্তীতে ২০১৩ সালের ৯ মার্চ রাতে ঢাকার কুড়িল উড়ালসেতুর পাশ থেকে পুলিশ বুলবুলের ছোট ভাই আহমেদ মিরাজের লাশ উদ্ধার করে। তার ভাইয়ের মৃত্যুর পর তিনি সরকারের কাছে তার নিরাপত্তা বৃদ্ধির আবেদন করেন এবং এটাও উল্লেখ করেন যে সাক্ষ্য দেওয়ার পর তিনি বেশ কিছু হত্যার হুমকি পেয়েছেন।
সঙ্গীত জীবন
আহমেদ ইমতিয়াজ বুলবুল ১৯৭৬ সাল থেকে সাল থেকে নিয়মিত গান করেন। ১৯৭৮ সালে মেঘ বিজলি বাদল ছবিতে সঙ্গীত পরিচালনার মাধ্যমে চলচ্চিত্রে কাজ শুরু করেন। ১৯৮৪ সালে বেলাল আহমেদের পরিচালিত নয়নের আলো চলচ্চিত্রের গীত রচনা ও সঙ্গীত পরিচালনা করেন তিনি। সেই চলচ্চিত্রের তার লেখা ‘আমার সারাদেহ খেয়োগো মাটি’, ‘আমার বাবার মুখে’, ‘আমার বুকের মধ্যেখানে’, ‘আমি তোমার দুটি চোখের দুটি তারা হয়ে’ গানগুলো জনপ্রিয়তা পায়।
তিনি স্বাধীনভাবে গানের অ্যালবাম তৈরি করেছেন এবং অসংখ্য চলচ্চিত্রের সঙ্গীত পরিচালনা করেছেন। তিনি সাবিনা ইয়াসমিন, রুনা লায়লা, সৈয়দ আব্দুল হাদী, এন্ড্রু কিশোর, সামিনা চৌধুরী, খালিদ হাসান মিলু, জেমস, খান আসিফুর রহমান আগুন, কনকচাঁপা, মনির খান-সহ বাংলাদেশী প্রায় সকল জনপ্রিয় সঙ্গীতশিল্পীদের নিয়ে কাজ করেছেন। বুলবুল সঙ্গীত প্রতিভা অন্বেষণে বাংলাদেশের রিয়েলিটি অনুষ্ঠান ক্লোজআপ ওয়ানের তিন মৌসুমে বিচারক হিসেবে দায়িত্ব পালন করেন।
সুরারোপিত চলচ্চিত্র
আহমেদ ইমতিয়াজ বুলবুল তিন শতাধিক চলচ্চিত্রের সঙ্গীত পরিচালনা করেছেন। নিচে বুলবুলের সঙ্গীত পরিচালনায় উল্লেখযোগ্য কিছু চলচ্চিত্রের নাম দেয়া হলোঃ
সুরারোপিত গান
অসংখ্য গানে সুর করেছেন বুলবুল যার অধিকাংশ গানই তার নিজের রচিত। তন্মধ্যে উল্লেখযোগ্য কয়েকটি গান হলোঃ
মৃত্যু
তিনি দীর্ঘদিন ধরে হৃদযন্ত্রের জটিলতায় ভুগছিলেন। হৃদপিণ্ডে ব্লক ধরা পড়ায় ২০১৮ সালে বাংলাদেশের জাতীয় হৃদরোগ ইনস্টিটিউটে তার হৃদপিণ্ডে অস্ত্রোপচারও করা হয়। পরে ইমতিয়াজ বুলবুল ২০১৯ সালের ২২ জানুয়ারি মঙ্গলবার ৬৩ বছর বয়সে ঢাকার আফতাবনগরে তার নিজ বাসায় হৃদযন্ত্রের ক্রিয়া বন্ধ হয়ে মৃত্যুবরণ করেন।   তার মৃতুতে বাংলাদেশের রাষ্ট্রপতি আবদুল হামিদ, প্রধানমন্ত্রী শেখ হাসিনা এবং জাতীয় সংসদের স্পিকার শিরীন শারমিন চৌধুরী শোক প্রকাশ করেন।
পুরস্কার ও সম্মাননা
ইমতিয়াজ বুলবুল ২০০১ সালে মুক্তিপ্রাপ্ত প্রেমের তাজমহল চলচ্চিত্রের জন্য ২৬তম জাতীয় চলচ্চিত্র পুরস্কার অনুষ্ঠানে শ্রেষ্ঠ সঙ্গীত পরিচালক হিসেবে প্রথমবার ও ২০০৫ সালে মুক্তিপ্রাপ্ত হাজার বছর ধরে চলচ্চিত্রের জন্য দ্বিতীয়বারের মত শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। ২০১০ সালে সঙ্গীতে অসামান্য অবদানের জন্য তাকে বাংলাদেশের দ্বিতীয় সর্বোচ্চ রাষ্ট্রীয় পুরস্কার একুশে পদক প্রদান করা হয়। তার উল্লেখযোগ্য পুরস্কারের মধ্যে রয়েছে:
সেরী, দৈলেখ
সেরী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১,৯৬২ জন এবং খানার সংখ্যা ছিল ২৯১ টি।
কোনেরু কোনাপ্পা
কোনেরু কোনাপ্পা একজন ভারতীয় রাজনীতিবিদ এবং তেলেঙ্গানা আইনসভার একজন বিধায়ক। তিনি বিএসপির টিকিটে সিরপুর থেকে জয়ী হন এবং পরে তেলেঙ্গানা রাষ্ট্র সমিতিতে যোগ দেন।
রিকশাচিত্র
থাম্ব রিকশাচিত্র বা রিকশা আর্ট বা ত্রিচক্রযানচিত্র বাংলাদেশের, নব্য-রোমান্টিকতার মধ্যে আবির্ভূত একটি শিল্প ধারা। এই শিল্পকে বহমান ঐতিহ্য বা লিভিং ট্রেডিশনও বলা হয়।এই ধরনের চিত্রকর্ম ভারতের কিছু জায়গায়ও দেখা যায়।
এ ক্ষেত্রে স্থানীয় রাস্তার শিল্পী কর্তৃক ক্যানভাস হিসাবে রিকশার পিছনে ছোট ছোট অনুষঙ্গে এই বিশেষ চিত্রকলা লক্ষ করা যায়। যেখানে রিকশার মালিকের ইচ্ছায় হুডে বিভিন্ন ল্যান্ডস্কেপ ও পোর্ট্রেট চিত্রায়ন করা হয়।
ইতিহাস
বিশ শতকের প্রথমভাগে, মূলত ত্রিশের দশকে, ঢাকাসহ বাংলাদেশের আরো কয়েকটি জায়গায় রিকশার প্রচলন ঘটে। তবে সেসময়কার অর্থাৎ ত্রিশ ও চল্লিশের দশকে বাংলাদেশের রিকশাচিত্র সম্পর্কে তেমন কোন তথ্য জানা না গেলেও পঞ্চাশ ও ষাটের দশক থেকে এর ধারাবাহিক ইতিহাস জানা যায়। এই দীর্ঘ সময়ে অসংখ্য মোটিফ এঁকেছেন শিল্পীরা।
উদ্দেশ্য
রিকশাকে সুসজ্জিত ও আকর্ষণীয় করাই হলো রিকশা আর্টের মূল লক্ষ্য। সাধারণত শিল্পীরা মহাজন এবং ক্রেতাদের চাহিদা অনুযায়ী ছবি এঁকে থাকেন।
বাংলাদেশে রিকশাচিত্র
বাহারী ও শৌখিন পরিবহন হিসেবে ঢাকায় রিকশার আগমন ১৯৪৭-এর দেশভাগের পর এবং তখন থেকেই সূত্রপাত রিকশাচিত্রের, পঞ্চাশ ও ষাটের দশক থেকে যা এ অঞ্চলে জনপ্রিয় হয়ে ওঠে। বাংলাদেশে রিকশাচিত্র ১৯৫০ এর দিকে ফিরে তাকালে দেখা যায় জ্যামিতিক নকশার পাশাপাশি ফুল, পাখি এমনকি জনপ্রিয় নায়ক-নায়িকাদের ছবি আঁকারও প্রচলন ছিল। যদিও উচ্চবিত্ত শ্রেণীর লোকজন রিকশাচিত্রের মর্যাদা সম্পর্কে অতোটা ওয়াকিবহাল নন এবং কিছুটা হেয় করেই দেখে থাকেন.।
ষাটের দশকে চলচ্চিত্র তারকাদের প্রতিকৃতি, স্বাধীনতাপরবর্তী সময়ে মুক্তিযুদ্ধ ও সত্তরের দশকের পর বর্ধিত ঢাকার কাল্পনিক দৃশ্য রিকশাচিত্রের প্রধান উপজীব্য ছিল। এ ছাড়া গ্রামীণ জনজীবন, প্রাকৃতিক দৃশ্য, মিথ বা ধর্মীয় কিংবদন্তি, স্মৃতিসৌধ, সংসদ ভবন, শহীদ মিনার, তাজমহল, সিনেমার দৃশ্য, রাস্তা ও পশুপাখির ছবি রিকশাচিত্রকে করেছে বৈচিত্র্যময়।
বাইনারি কোডেড ডেসিমাল (বিসিডি)
বাইনারি কোডেড ডেসিমাল (বিসিডি) হল এমন একটি পদ্ধতি যার মাধ্যমে বাইনারি কোডকে ৪ বিট করে  অক্ষরের দ্বারা প্রকাশ করা হয়। এই কোডের মান দেখতে দশমিক সংখ্যার মতো তাই একে Binary Coded Decimal বলা হয়; যদিও ডেসিমাল কোড ও বাইনারি কোডেড ডেসিমাল দেখতে একই রকম হলেও প্রকৃত মান ভিন্ন।
BCD এর পূর্ণ রূপ হলো 'Binary Coded Decimal '। ডেসিমেল সংখ্যার প্রতিটি অঙ্ককে (০ থেকে ৯ পর্যন্ত) সমতুল্য চার-বিট বাইনারি দ্বারা প্রতিস্থাপন করার পর প্রাপ্ত কোডকে BCD কোড বলে। অন্যকথায় BCD কোড একটি ৪-বিট বাইনারি ভিত্তিক কোড। BCD কোড কোন সংখ্যা পদ্ধতি নয়। এটি সাধারণত ডেসিমেল সংখ্যার প্রতিটি অঙ্ককে বাইনারিতে এনকোড করার পদ্ধতি। তাই বলা যায় BCD কোড এবং বাইনারি সংখ্যা এক নয়। BCD কোড ক্যালকুলেটর, ডিজিটাল ঘড়ি ও ভোল্টমিটার প্রভৃতিতে ব্যবহৃত হয়। নিম্নে কয়েক ধরনের BCD কোডের নাম দেওয়া হলো-
'' -  পর্যন্ত ডেসিমেল সংখ্যার  BCD 8421-(NBCD) কোড নিচের টেবিলে দেখানো হল-
. For example, the BCD digit 6, '0110'b in 8421 notation, is '1100'b in 4221 (two encodings are possible), '0110'b in 7421, and '1001'b (6+3=9) in excess-3.
গঠন
এ পদ্ধতিতে বাইনারি সংখ্যাকে ৪ বিটে ভাগ করা হয়; কারণ ৩ বিটে ভাগ করা হলে তা অক্টাল মান প্রকাশ করবে। ৪ বিটের সর্ব্বোচ্চ ধারণ ক্ষমতা (১+২+৪+৮) = ১৫; যা দশমিক কোডকে সহজে প্রকাশ করতে পারে।
দক্ষিণ কোরিয়ায় টেলিভিশন
থাম্ব|"কেবিএস" দক্ষিণ কোরিয়ার অন্যতম চ্যানেল দক্ষিণ কোরিয়াতে বেশ কয়েকটি জাতীয় টেলিভিশন চ্যানেল রয়েছে। এর মধ্যে প্রধান তিনটি চ্যানেল হলো: কেবিএস, এমবিসি এবং এসবিএস। অধিকাংশ বড় বড় চ্যানেলগুলোর স্টুডিও ইয়োউইদো ও সাংগামদোংয়ে অবস্থিত। ১৯৫৬ সালের ১২ মে এইচএলকেজেড-টিভি নামের একটি বাণিজ্যিক টেলিভিশন স্টেশন চালুর মধ্য দিয়ে দক্ষিণ কোরিয়া এশিয়ার তৃতীয় দেশ হিসেবে টেলিভিশন সম্প্রচার জগতে প্রবেশ করে। আরসিএ ডিস্ট্রিবিউশন কোম্পানি (কোরক্যাড) সিউলে এইচএলকেজেড টিভি চ্যানেলটি চালু করে, যার ব্যান্ডউইথ ছিল ১৮৬-১৯২ মেগাহার্জ, আউটপুট ছিল ১০০ ওয়াট ও স্ক্যানিং লাইন ছিল ৫২৫টি।
দক্ষিণ কোরিয়ার টিভি চ্যানেলগুলো যে ঘরানার অনুষ্ঠান প্রচার করে থাকে, তার মধ্যে উল্লেখযোগ্য হচ্ছে: সিরিয়াল নাটক, ঐতিহাসিক নাটক, ভ্যারাইটি শো, গেম শো, নিউজ প্রোগ্রাম এবং ডকুমেন্টারি। প্রধান তিনটি চ্যানেল সাম্প্রতিক সময়ে বেশ কিছু ব্যয়বহুল ঐতিহাসিক নাটক নির্মাণ করেছে। কিছু কোরিয়ান টেলিভিশন প্রোগ্রাম স্যাটেলাইট ও বিভিন্ন বহুসাংস্কৃতিক চ্যানেলের মাধ্যমে বিদেশ থেকেও দেখা যায়। কোরিয়ার টেলিভিশন নাটকগুলো পূর্ব এশিয়া, দক্ষিণ এশিয়া ও দক্ষিণ পূর্ব এশিয়ার দেশগুলোতে বেশ জনপ্রিয়তা পেয়েছে। পরবর্তীতে বিভিন্ন ভাষার সাবটাইটেলসহ নাটকগুলোর পূর্ণাঙ্গ ভিডিওটেপ বা ডিভিডি প্রকাশিত হলে বিশ্বব্যাপী নাটকগুলো জনপ্রিয়তা পায়। বিভিন্ন ফ্যানক্লাবও অনলাইন সাবটাইটেল ওয়েবসাইট তৈরি করে নাটকগুলো বিশ্বব্যাপী দর্শকদের কাছে পৌঁছে দিচ্ছে। এর সাথে শপিং চ্যানেলগুলোও সাম্প্রতিক বছরগুলোতে বেশ জনপ্রিয় হয়ে উঠেছে, মডেলরা পণ্যের গুনাগুণ বর্ণনার সময় বর্ণনার সময় দর্শকদের বিনোদন দেয়ার জন্য অভিনয় করে থাকেন।
দক্ষিণ কোরিয়ায় টিব্রড, সি অ্যান্ড এম, সিএমবি এবং সিজে হ্যালোভিশনের মতো বেশ কিছু ক্যাবল অপারেটর সংস্থা রয়েছে। দেশজুড়ে ক্যাবল টিভি সাবস্ক্রাইবারের সংখ্যা প্রায় ১ কোটি ৪ লাখ। ক্যাবল অপারেটররা তাদের সাবস্ক্রাইবারদের টিপিএস সরবরাহ করে থাকেন।
ইতিহাস
পঞ্চাশের দশকের শুরুতে, আরসিএ তাদের সেকেন্ড হ্যান্ড সাদাকালো টেলিভিশন সেট বিক্রির কৌশল হিসেবে দক্ষিণ কোরিয়ায় টেলিভিশন আনে। এ লক্ষ্যে কিছু টিভি সেট প্যাগোডা পার্কে এবং বাকিগুলো সউল স্টেশন ও গোয়াংহোয়ামুনে স্থাপন করা হয়। তবে এরও বেশ কয়েক বছর পর, ১৯৫৬ সালে দক্ষিণ কোরিয়ায় প্রথম টেলিভিশন সম্প্রচার কেন্দ্র প্রতিষ্ঠিত হয়। কোরক্যাড (আরসিএ বিপণন কোম্পানি)-র অঙ্গপ্রতিষ্ঠান এইচএলকেজেড তাদের নিজস্ব সম্প্রচার কেন্দ্র স্থাপন করেছিল।
প্রথম কোরিয়ান টেলিভিশন নাটক প্রচারিত হয় ১৯৫৬ সালে, যার নাম ছিল 천국의 문 (স্বর্গের দ্বার)। পরিচালক ছোই চ্যাং-বোং আড়াই মাস ধরে নাটকটির পাণ্ডুলিপি ঠিক করা, সেট নির্মাণ, এমনকি প্রথমবারের মতো স্পেশাল ইফেক্ট নিয়েও কাজ করেছিলেন। তবে পুরো নাটকটির দৈর্ঘ্য ছিল মাত্র ১৫ মিনিট।
ষাটের দশকের প্রথমভাগে কোরীয় টেলিভিশন সম্প্রচারে বড় ধরনের অগ্রগতি হয়। ১৯৬১ সালের ১ অক্টোবর কোরিয়ার প্রথম পূর্ণাঙ্গ টেলিভিশন স্টেশন এইচএলকেএ টিভি (যা বর্তমানে কেবিএস-১ টিভি নামে পরিচিত) স্থাপিত হয়। তথ্য ও সংস্কৃতি মন্ত্রণালয়ের অধীনে চ্যানেলটির কার্যক্রম শুরু হয়েছিল।
কেবিএসের পর থংইয়াং ব্রডকাস্টিং কর্পোরেশন ১৯৬৪ সালে টিবিসি-টিভি চালু করে, যা ১৯৮০ সালে একীভূত হওয়ার আগ পর্যন্ত সম্প্রচার কার্যক্রম বজায় রাখে। এটি ছিল দক্ষিণ কোরিয়ার প্রথম বেসরকারি টিভি চ্যানেল।
১৯৬৯ সালে কোরিয়ার দ্বিতীয় বাণিজ্যিক টেলিভিশন চ্যানেল এমবিসি (MBC) টিভি যাত্রা শুরু করে। এমবিসি টিভি চালুর পর কোরিয়ার টেলিভিশন জগতে ব্যাপক উন্নতি সাধিত হয়, বিশেষ করে ১৯৬৯ সালের পর থেকে তিনটি টিভি নেটওয়ার্কের মধ্যে প্রবল প্রতিযোগিতা শুরু হয়।
সত্তরের দশকে কোরিয়ার সামরিক সরকার মিডিয়া ব্যবস্থার ওপর হস্তক্ষেপ শুরু করে। ১৯৭২ সালে প্রেসিডেন্ট পার্ক ছং হির সরকার সামরিক আইন জারির মাধ্যমে মিডিয়ার ওপর সেন্সরশিপ আরোপ করে। তৎকালীন সরকার টেলিভিশন অনুষ্ঠানের গুণগত মানোন্নয়নের অজুহাতে সম্প্রচার আইন সংশোধন করেছিল। আইন সংশোধনের মাধ্যমে সরকার মিডিয়ার ওপর তাদের কর্তৃত্ব বিস্তার করে, সম্প্রচারের আগে ও পরে সকল রেডিও ও টেলিভিশন অনুষ্ঠান পর্যালোচনা করার শর্ত আরোপ করে। যদিও কোরীয় সরকার যুক্তি দেখিয়েছিল, মিডিয়ায় সম্প্রচারকৃত বিভিন্ন অনুষ্ঠানমালা জনগণের ক্রমবর্ধমান সমালোচনার মুখে পড়ায় তারা এ সিদ্ধান্ত নিয়েছে, অনেকেই টিভি সম্প্রচারে সরকারের এই কড়াকড়ি ও একাধিপত্য বিস্তারের সমালোচনা করেন।
আশির দশক কোরিয়ার টিভি ইন্ডাস্ট্রির জন্য স্বর্ণযুগ ছিল। সে সময় সকল ক্ষেত্রেই বিস্ময়কর উন্নতি হয়: ১৯৭৯ সালে যেখানে প্রতি সপ্তাহে ৫৬ ঘণ্টা অনুষ্ঠান প্রচারিত হত, ১৯৮৯ সালে তা বেড়ে প্রায় ৮৮.৫ ঘণ্টায় পৌঁছায় ; টেলিভিশন স্টেশনের সংখ্যাও ১২টি থেকে বেড়ে দাঁড়ায় ৭৮টিতে। অন্যদিকে একই সময়ে টেলিভিশন সেটের সংখ্যাও ৪ মিলিয়ন থেকে বেড়ে ৬ মিলিয়ন হয়ে যায়। তবে এ সময় দক্ষিণ কোরিয়ায় বিদেশে রপ্তানির জন্য রঙিন টেলিভিশন উৎপাদন করা শুরু হলেও আশির দশকের শেষভাগে এসে আনুষ্ঠানিকভাবে দক্ষিণ কোরিয়ার বাজারে রঙিন টেলিভিশন আসে। রঙিন সম্প্রচার শুরু হওয়ার পর কোরিয়ার টিভি নেটওয়ার্কগুলোর মধ্যে প্রতিদ্বন্দ্বিতা আরও বেড়ে যায়। তবে আশির দশকে কোরিয়ার টিভি ইন্ডাস্ট্রিকে অনেক ঘাত-প্রতিঘাতে ভুগতেও হয়। ছন দু হোয়াং য়ের শাসনামলে, বেশ কিছু সংবাদপত্র, প্রচারমাধ্যম ও প্রকাশনাকে জোরপূর্বক বন্ধ করে দেয়া হয় বা একীভূত করে দেয়া হয়। উদাহরণস্বরূপ, টিবিসি-টিভিকে কেবিএস চ্যানেলের সাথে একীভুত করা হয়, টিবিসি টিভির নতুন নাম হয় কেবিএস২ টিভি। ১৯৮৭ সালে দেশে গণতন্ত্র পুনরদ্ধারের পর, রাজনৈতিক প্রভাব থেকে সম্প্রচার মাধ্যমগুলোকে দূরে রাখার জন্য বেশ কিছু নীতিমালা প্রণয়ন করা হয়। যেমন, সরকারি চ্যানেল এমবিসি ও কেবিএসকে রাজনৈতিক প্রভাবমুক্ত রাখার জন্য সাধারণ পরিষদে সম্প্রচার সংস্কৃতি প্রতিষ্ঠা আইন পাস হয়।
২০০৯ সালের ২২ জুলাই, উত্তপ্ত রাজনৈতিক বিতর্কের পর দক্ষিণ কোরিয়ার জাতীয় পরিষদে মিডিয়া মার্কেটের ওপর থেকে নিয়ন্ত্রণ তুলে নেয়ার জন্য সংশোধনী আইন পাস হয়। ২০১০ সালের ৩১ ডিসেম্বর চারটি সাধারণ ক্যাবল টেলিভিশন নেটওয়ার্ক নিবন্ধিত হয়।
জাতীয় নেটওয়ার্ক
দক্ষিণ কোরিয়ায় চারটি টেলিভিশন নেটওয়ার্ক রয়েছে, এর মধ্যে তিনটি সাধারণ চ্যানেল ও একটি শিক্ষামূলক। এগুলো হলো:
টেলিভিশন চ্যানেলের তালিকা
সব চ্যানেলই মুক্তভাবে সম্প্রচারিত হয়। এছাড়াও সব চ্যানেলই অফিশিয়াল টেরেস্ট্রিয়াল টেলিভিশন এবং জাতীয়ভাবে ডিভিবি-টি২ সরবরাহ করে থাকে (২০০৫ সাল থেকে, দক্ষিণ কোরিয়ার সরকার কর্তৃক অনুমোদিত)
বাণিজ্যিক সম্প্রচার চ্যানেল
সম্প্রচারের বাধানিষেধ তুলে দেয়ার পর ১৯৯০ সালের পর থেকে দক্ষিণ কোরিয়ায় অনেকগুলো বাণিজ্যিক চ্যানেল চালু হয়।
রমনা ইউনিয়ন
৩ নং রমনা ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন। কুড়িগ্রাম সদর উপজেলার একটি ঐতিহ্যবাহী অঞ্চল হলো রমনা ইউনিয়ন ।কাল পরিক্রমায় আজ রমনা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
যোগাযোগ ব্যবস্থা
উপজেলা সদর থেকে যোগাযোগ মাধ্যম – অটো রিক্সা/রিক্সা।
অর্থনৈতিক
কুড়িগ্রাম জেলার চিলমারী উপেজলার রমনা ইউনিয়নের অর্থনৌতিক অবস্থা খুব ভাল এখানে সব ধরনের ফসল জম্নে। যেমন রবি শস্য,খরিপ শস্য তার মধ্য সারা বছর মৌসুম অনুযায়ী সবজি পাওয়া যায়।
হাট বাজার
হাট/বাজার সংখ্যা -৪ টি। তন্মধ্যে-জোড়গাছ নতুন বাজার।
বচিত্তর সিং (সৈনিক)
হাবিলদার বচিত্তর সিং, এসি (10 জানুয়ারী 1917 - 13 সেপ্টেম্বর 1948) ভারতীয় সেনাবাহিনীর একজন সৈনিক ছিলেন, যিনি মরণোত্তরভাবে ভারতের সর্বোচ্চ শান্তিকালীন সামরিক বীরত্বের পুরস্কার " অশোক চক্র " ভূষিত করেছিলেন। তিনি এই বীরত্ব পুরষ্কারের প্রথম প্রাপক ছিলেন।
প্রাথমিক জীবন
হাবিলদার বচিত্তর সিং ১৯১৭ সালের ১০ জানুয়ারিতে পাঞ্জাবের লোবো গ্রামে জন্মগ্রহণ করেছিলেন এবং সর্দার রুর সিং এর একমাত্র সন্তান ছিলেন। তাঁর পড়াশোনা ছিল মাত্র অষ্টম শ্রেণি পর্যন্ত, তবে তিনি শৈশবে সাঁতার এবং কুস্তিতে দক্ষতা অর্জন করেছিলেন। যুবা বয়স থেকেই সিং একজন জাতীয়তাবাদী ছিলেন এবং সর্বদা দেশসেবার জন্য সেনাবাহিনীতে যোগ দিতে চেয়েছিলেন।
সামরিক ক্যারিয়ার
১৭ বছর বয়সে সিং সেনাবাহিনীতে যোগ দেন এবং ১৯৩৭ সালের ১০ জানুয়ারি শিখ রেজিমেন্টে ভর্তি হন। তাঁর প্রাথমিক সামরিক প্রশিক্ষণ শেষে তিনি আফ্রিকা ও গ্রিসের মতো বিভিন্ন জায়গায় তাঁর ব্যাটালিয়নের সাথে দায়িত্ব পালন করেন। তিনি দ্বিতীয় বিশ্বযুদ্ধেও অংশ নিয়েছিলেন এবং দক্ষিণ আফ্রিকার শত্রুদের মুখোমুখি হয়েছিলেন। তবে ১৯৪৭ সালে ভারতের স্বাধীনতার পরে তিনি তাঁর সৈন্য হিসাবে দক্ষতা প্রমাণ করেছিলেন।
অপারেশন পোলো
স্বাধীনতার পরে ১৯৪৭ সালের ১৫ আগস্ট হায়দরাবাদের নিজাম জনগণের ইচ্ছার বিরুদ্ধে যখন ভারতীয় প্রজাতন্ত্রের সাথে যোগ দিতে অস্বীকার করেছিলেন, ভারত ১৯৪৮ সালের ১৩ সেপ্টেম্বর “অপারেশন পোলো” নামে একটি পুলিশ অভিযান শুরু করে। ২ শিখ, শিখ রেজিমেন্টের দ্বিতীয় সেনানী নলদুর্গ অঞ্চলে ব্যাটালিয়নকে সবচেয়ে গুরুত্বপূর্ণ কাজ দেওয়া হয়েছিল। হাবিলদার বচিত্তর সিং প্লাটুনের নেতৃত্ব দিচ্ছিলেন।
ভোর চারটার দিকে প্লাটুনের বি সংস্থা সড়কে অবরোধ করে। যখন দুটি গাড়ি তাঁর অবস্থানে পৌঁছতে দেখা গিয়েছিল সিং তাঁর সৈন্যদের কাছে আসার গাড়িগুলিতে গুলি চালানোর নির্দেশ দিয়েছিলেন। সেখানে প্রচণ্ড ফায়ারের আদান-প্রদান হয় কিন্তু বচিত্তর সিং এর সাহসিকতা ও নেতৃত্বের প্রদর্শনীতে অবশেষে যানবাহন এবং তাদের এসকর্ট উভয়কেই ধরে নিয়ে যায়।
একই দিনে শত্রু সৈন্যরা নিরাপদ অবস্থান নিয়েছিল এবং তাঁর প্লাটুনে আক্রমণ করেছিল। সিং অত্যন্ত দক্ষতা ও সংকল্প নিয়ে শত্রু বাহিনীর উপর পাল্টা আক্রমণ চালিয়েছিলেন। সিং শত্রুর মুখোমুখি হয়ে এগিয়ে চলছিলেন এবং লক্ষ্য থেকে প্রায় ৩০ গজ দূরে থাকাকালীন তিনি তাঁর একটি উজানে এলএমজি ফেটে পড়েন এবং পড়ে যান। গুরুতর অবস্থায় থাকা সত্ত্বেও বচিত্তর সিং এগিয়ে গিয়ে হামলা চালিয়ে এলএমজি পোস্টে দুটি গ্রেনেড নিক্ষেপ করে নিরব করে দিয়েছিলেন। যদিও সিং গুরুতর আহত হয়েছিলেন, তবুও তিনি যুদ্ধের ক্ষেত্র ছেড়ে যেতে অস্বীকার করেছিলেন এবং আক্রমণে চাপ দেওয়ার জন্য তাঁর লোকদের উদ্বুদ্ধ করেছিলেন।
অশোক চক্র প্রাপক
তাঁর সাহস ও নেতৃত্ব দ্বারা অনুপ্রাণিত হয়ে তার প্লাটুন অবশেষে লক্ষ্যটি অর্জন করেছিল, তবে হাবিলদার বচিত্তর সিং তার চোটে শহীদ হন। হাবিলদার বচিত্তর সিং কে তার সুস্পষ্ট সাহসিকতা, অদম্য চেতনা এবং সর্বোচ্চ ত্যাগের জন্য শান্তির সময়ে দেশের প্রথম বীরত্বের পুরস্কার "অশোক চক্র" দ্বারা ভূষিত করা হয়েছিল।
পাবুজির ফাড়
পাবুজির ফাড় হল লোক দেবতাদের একটি ধর্মীয় স্ক্রল চিত্রাঙ্কন। এটি প্রাচীন ঐতিহ্যবাহী লোকশিল্পগুলির মধ্যে একমাত্র বেঁচে থাকা শিল্প যেটি সঙ্গীতের আকারে উপস্থাপন করা হয়। এটি হল রাঠোর রাজপুত প্রধান পাবুজির মহাকাব্যের জগতের ফাড় চিত্রকর্ম। পাবুসারের ভোপারা হলেন চারণ কবি এবং এছাড়াও পুরোহিতেরা এই শিল্পের পরম্পরাগত বর্ণনাকারী। ফাড়কে "পার" হিসাবেও বানান করে লেখা হয়। শিল্পের এই রূপটি ভারতীয় রাজ্য রাজস্থানে জনপ্রিয়। আক্ষরিক অর্থে, 'পাবুজির ফাড়' দুই ভাবে অনূদিত হয়, যথা, "পাবুজির চিত্রকথা" বা "ও, পাবুজির পাঠ!"। পাবুজি "বালু মরুভূমির তপস্বী দেবতা" নামেও পরিচিত।
এই শিল্প রূপের সাথে যুক্ত তিনটি মৌলিক বৈশিষ্ট্য আছে: প্রথমটি হল, ১৪ শতকের রাজস্থানের রাঠোর প্রধান পাবুজির মহাকাব্য, এই পাবুজিকে হিন্দু ঈশ্বরের অবতার বলে গৌরব করা হয়, এবং রাজস্থানের রেবারী উপজাতিরা তাঁর পূজা করে; দ্বিতীয়টি ফাড় বা পার, যা কাপড়ে তৈরি একটি লম্বা স্ক্রল চিত্রকর্ম (বা সূচীকর্ম), যেখানে পাবুজির সামরিক বীরত্ব প্রচুরভাবে পূজার জন্য প্রদর্শিত হয়; তৃতীয় ভোপা নামে পরিচিত যাযাবর উপজাতির নায়কদের চারণ কবি পুরোহিত, (যারা পাবুজির সম্প্রদায়ভুক্ত) এবং পাবুজির গল্প বর্ণনায় বিশেষজ্ঞ, তারা সেরা নির্মান কর্ম নিয়ে ফাড়ের মাধ্যমে গল্প শোনায়। তৃতীয় ফাড়টি রাজস্থানের সমগ্র থর মরুভূমিতে একটি বহনযোগ্য মন্দির হিসেবে ব্যবহৃত হয়।
ইতিহাস
পাবুজিকে একটি লোক-দেবতা হিসাবে পূজা করা হয়। তিনি রাজস্থানের কোলু নামে পরিচিত একটি প্রত্যন্ত গ্রামে ১৪ শতকে (১৬ শতকেরও উল্লেখ পাওয়া যায়) বাস করতেন। কোলু গ্রামের ধাদল রাঠোরের চার সন্তান ছিল: দুই ছেলে, বড় জনের নাম বুড়ো আর ছোটটি পাবুজি, এবং দুটি মেয়ে, সোনা ও পেমা। যাইহোক, বলা হয় পাবুজির জন্ম হয়েছিল একটি জলপরীর ঘরে এবং জলপরীর ভবিষ্যদ্বাণী অনুসারে তিনি ১২ বছর পর অশ্বা হিসাবে ফিরে আসবেন তাঁর সাথে থাকার জন্য। অল্প বয়সেই, পাবুজি খিচি গোষ্ঠীর বিরুদ্ধে তাঁদের জমি থেকে তাদের উচ্ছেদ করার জন্য যুদ্ধ করেছিলেন, খিচিরা তাঁদের জমি দখল করে রেখেছিল এবং তাঁদের নেতা জিন্দ্রাভ খিঞ্চিকে হত্যা করেছিল। এই সময়কালে, তিনি চারণ বংশের লেডি দাভালের (কোলুতে পূজিত দেবী) কাছ থেকে একটি কালো ঘোড়াও অর্জন করেছিলেন এবং এটি বিশ্বাস করা হয় যে তাঁর নিজের মা এই ঘোড়াটির রূপে পুনর্জন্ম নিয়েছিলেন। এরপর তিনি গরু হত্যায় লিপ্ত মির্জা খানকে পরাজিত করতে যান, কারণ হিন্দুদের কাছে গরুকে পবিত্র বলে মনে করা হয়। তিনি নারীদের সম্মানও রক্ষা করেন।
দারুশ শিফা
দারুশ শিফা অথবা দার-উল-শিফা হল ভারতের হায়দ্রাবাদের পুরাতন শহরের একটি বিশেষ অংশ, যা ১৬ শতকের হাসপাতালের নামানুসারে প্রসিদ্ধ হয়েছে। শহরটি ৪০০ বছরের আগে ১৫৯১ সালে হায়দারাবাদ শহরের প্রতিষ্ঠাতা মোহাম্মদ কুলি শাহ কর্তৃক প্রতিষ্ঠিত হয়েছিল। বর্তমান এটি শিয়া মুসলমানদের একটি বৃহৎ আবাস্থল। এখানকার বেশিরভাগ পরিবারের সদস্যরা বিদেশে স্থায়ীভাবে বসবাস করছে, যাদের রেমিটেন্স এখানকার জীবনযাত্রার মান বৃদ্ধি করেছে।
আরবী, উর্দু, তুর্কি ও ফার্সি ভাষা থেকে এ নামটি প্রাপ্ত হয়েছে।দার আল-শিফার অর্থ হলো "স্বাস্থ্যঘর" অর্থাৎ হাসপাতাল। স্থানটির নাম এ কারণে নেওয়া হয়েছে যে, প্রাথমিকভাবে এলাকাটি হাসপাতালের জন্য জনপ্রিয় ছিল। দার-উল-শিফা হাসপাতাল, চারমিনার মসজিদ ও সুবিশাল মক্কা মসজিদ একই সময়ে নির্মিত হয়েছে।
ভৌগলিকভাবে দারুশ শিফা হায়দ্রাবাদ শহরের দক্ষিণ দিকে মুসি নদীর তীরে অবস্থিত এবং স্থানটি চারমিনার বিধানসভা কেন্দ্রের অধীনে অবস্থিত। দার উল শিফা ঐতিহাসিকভাবে হায়দ্রাবাদের প্রাচীন শহুরে এলাকার একটি এবং বর্তমান তা হায়দ্রাবাদের পুরাতন শহরের অংশ।
ইতিহাস
৪০০ বছর আগে সুলতান মোহাম্মদ কুলি কুতুব শাহ কর্তৃক নির্মিত হাসপাতালের জন্য এলাকাটি এই নাম পেয়েছে। পরবর্তীতে, নিজামদের শাসনামলে, অপর্যাপ্ত স্থানের কারণে হাসপাতালটিকে অন্য ভবনে স্থানান্তরিত করা হয় এবং পুরাতন ভবনটিকে আলাওয়া ই-সারতুক নামে একটি হোসেনিয়ায় রূপান্তর করা হয়। আলম সারতুকের অংশ দিয়ে তৈরি, স্পাইক সহ একটি ধাতব হেডগিয়ার, যা চতুর্থ শিয়া ইমাম আলী ইবনে আলী ইবনে হোসাইন জয়নুল আবিদীন মহিলাদের সাথে ইয়াজিদের বাহিনী দ্বারা বন্দী হয়ে এখানেই ছিলেন। সারা বছর যে কোনো সময় এই হোসেনিয়ায় যাওয়া যায়। বর্তমানে এই ভবনটি নিজাম'স চ্যারিটেবল ট্রাস্টের অধীনে রয়েছে।
পরিবহন
দার-উ-শিফা টিএসআরটিসি এর বাস এর মাধ্যমে বাইরের দুনিয়ার সাথে সংযুক্ত। সমস্ত আরটিসি বাস যা দার-উল-শিফা হয়ে চারমিনারের দিকে যায়।
নিকটতম MMTS ট্রেন স্টেশন দবিরপুরায় ।
কালিদাস বৈদ্য
কালিদাস বৈদ্য (১ মার্চ ১৯২৮- ২৫ অক্টোবর ২০১০)   বাংলাদেশের হিন্দু জাতীয়তাবাদী ও বিচ্ছিন্নতাবাদী আন্দোলনের নেতা। যিনি স্বাধীন বঙ্গভূমি আন্দোলন নামে একটি বিচ্ছিন্নতাবাদী আন্দোলন গড়ে তুলেছিলেন। যা বাংলাদেশের জন্য হুমকি হয়ে উঠেছিল।
জন্ম
ডা. কালিদাস বৈদ্য ১৯২৮ সালের ১ মার্চ বাংলাদেশের (তৎকালীন) বরিশাল জেলার অন্তর্গত পিরোজপুর মহকুমার সামন্তগাতি গ্রামে জন্ম গ্রহণ করেন। বাবা রাজেন্দ্রনাথ বৈদ্য ও মা গুণময়ী বৈদ্য। তার ছোট কাকা হরিদাস বৈদ্য ছিলেন গ্রামের প্রথম গ্রাজুয়েট।
কর্মজীবন
ডা. কালিদাস বৈদ্যের পরিবার ১৯৪৭ সালের দেশবিভাগের সময় কলকাতায় চলে যান। তবে ১৯৫০ সালে পাকিস্তান ভাঙার ব্রত নিয়ে চিত্তরঞ্জন সুতার ও নিরদ মজুমদারের সাথে তৎকালীন পূর্ব পাকিস্তানে চলে আসেন। ১৯৫২ সালের ভাষা আন্দোলন ও ১৯৭১ সালের বাঙালির মহান মুক্তিযুদ্ধে অবদান রাখেন তিনি।
বাঙালির মুক্তিযুদ্ধে অন্তরালের শেখ মুজিব
২০০৫ সালের কলকাতা বইমেলায় কালিদাস বৈদ্যের একটি গ্রন্থ প্রকাশিত হয় বাঙালির মুক্তিযুদ্ধে অন্তরালের শেখ মুজিব শিরোনামে। যেখানে তিনি তার জীবন ও পাকিস্তানের পূর্বাপর ইতিহাস নিয়ে আলোচনা করেছেন। বিতর্কিত এ বইতে তিনি দাবি করেছেন ১৯৭১ সালে ৩০ লক্ষ হিন্দুকে হত্যা করা হয়েছে। তাছাড়া বাঙালি জাতির পিতা শেখ মুজিবুর রহমানের নির্দেশেই টিক্কা খান ২৫শে মার্চের গণহত্যা চালিয়েছিলেন বলে অভিযোগ করেছেন ডা. কালিদাস বৈদ্য।
আবদুল জব্বার (সাহিত্যিক)
আবদুল জব্বার (৩০ এপ্রিল  ১৯৩৪ — ৩০ নভেম্বর ২০০৯) ছিলেন একজন বাঙালি সাহিত্যিক ও সাংবাদিক।
জীবনী
আবদুল জব্বারের জন্ম পশ্চিমবঙ্গের দক্ষিণ চব্বিশ পরগনা জেলার সাতগাছিয়া থানার অন্তর্গত নোদাখালির এক দরিদ্র পরিবারের। পিতার নাম তজিমউদ্দিন মাতা উম্মেবানু। হতদরিদ্র পরিবারে  জন্মানোর কারণে লেখাপড়ার  সুযোগ তেমন পাননি।  শৈশবেই পিতৃহারা হন তিনি। দারিদ্র্যের নিষ্পেষণে সারাটা জীবন কাটিয়ে দিয়েছেন। প্রথাগত পড়াশোনায় তাই বেশি দূর এগোতে পারেন নি। মামার আশ্রয়ে ষষ্ঠশ্রেণীতে পড়ার সময়ই উপার্জনের তাগিদে কলকাতার মেটিয়াবুরুজে যান দর্জির কাজ শিখতে। কিন্তু ভালো লাগেনি। তাই চলে গেলেন বজবজের বিড়লা জুট মিলে। সে কাজ ছেড়ে গেলেন হাওড়ায় ঢালাই মিস্ত্রির কাজ শিখতে। ১৯৪৮ খ্রিস্টাব্দে মাধ্যমিক পরীক্ষা দেন। কিন্তু উত্তীর্ণ হতে পারেন নি। তাই কখনো দর্জির কাজ, কখনো চটকলে, কখনো রাজমিস্ত্রির কাজ করে জীবনযাত্রা নির্বাহ করতে হয়েছে তাঁকে। কিন্তু  এসবের মাঝেও তার সাহিত্য প্রতিভার উন্মেষ ঘটে কৈশোরেই। পনেরো বছর বয়সে প্রথম গল্প 'মা' প্রকাশিত হয় পত্রিকার পাতায়। প্রত্যক্ষ অভিজ্ঞতালব্ধ দারিদ্র্য ও নানাবিধ প্রতিকূলতায় তার  সাহিত্য প্রতিভা সুপ্ত ছিল।
সাহিত্যকর্ম
যখন তিনি কলকাতায় মুসলিম সাহিত্য সমাজ ও বুদ্ধিমুক্তি আন্দোলনের অন্যতম পুরোধা ব্যক্তিত্ব  কাজী আবদুল ওদুদের সংস্পর্শে আসেন। তার সাহচর্যেই লেখালেখির কাজ শুরু করেন। তার  নিজের কথায় -
সাধারণ মানুষের জীবনের কথা নিপুণ ভাবে পাঠকের কাছে তুলে ধরায় অচিরেই সার্থক সাহিত্যিকরূপে স্বীকৃতি পান তিনি। কিছু দিন 'পয়গম' পত্রিকায় সাংবাদিকতা করেন। তার প্রথম গল্প 'বদলিওয়ালা' ও প্রথম গল্পগ্রন্থ 'বুভুক্ষা'। ১৯৬২ খ্রিস্টাব্দে প্রথম উপন্যাস ' ইলিশমারির চর' লিখে বিখ্যাত হন। আর ছয়ের দশকের শেষের দিকে 'দেশ' পত্রিকায় তার ধারাবাহিক কথাচিত্র 'বাংলার চালচিত্র' প্রকাশ হতেই বাংলার বিদ্বসমাজ আবদুল জব্বারের লিখনশৈলী ও ফিচারধর্মী রচনার দক্ষতায় মুগ্ধ হন এবং তিনি বিশেষভাবে প্রশংসা লাভ করেন। মূলতঃ বাংলার পল্লী-জীবনের বাস্তব ও মমতায় রূপায়ণ তার রচনার অন্যতম বৈশিষ্ট্য। তার আখ্যান-বর্ণনার ভঙ্গিটি অত্যন্ত ঘরোয়া এবং দেশজ। তিনি 'অশোক' ও 'ফিরদৌসী' ছদ্মনাম ব্যবহার করতেন। সব মিলিয়ে তার রচিত গ্রন্থ সংখ্যা হল চল্লিশখানি। উল্লেখযোগ্য উপন্যাসগুলি হল -
জনপ্রিয় ফিচারধর্মী গ্রন্থ হল -
সম্মাননা
সাহিত্যকর্মের জন্য বিভিন্ন সময়ে তিনি সংবর্ধিত হয়েছেন আকাদেমি শৈলজানন্দ তারাশঙ্কর পুরস্কারে। কলকাতা বিশ্ববিদ্যালয় তাঁকে শরৎচন্দ্র স্মৃতি পুরস্কারে সম্মানিত করে ১৯৯০ খ্রিস্টাব্দে। ২০০২ খ্রিস্টাব্দে পান ‘নতুন গতি' পুরস্কার।
দুর্গম চিন্নাইয়া
দুর্গম চিন্নাইয়া একজন ভারতীয় রাজনীতিবিদ এবং তেলেঙ্গানা আইনসভার একজন বিধায়ক। তিনি তেলেঙ্গানা রাষ্ট্র সমিতির টিকিটে বেল্লামপল্লি থেকে জিতেছেন।
কসবাহ মসজিদ
কাসবাহ মসজিদ তিউনিস এর একটি মসজিদ।এটি সরকারি তালিকাভুক্ত ঐতিহাসিক স্মৃতিস্তম্ভ।
গোখরা লিলি
গোখরা লিলি বা ক্যালিফোর্নিয়া কলসী উদ্ভিদ, (বৈজ্ঞানিক নাম: Darlingtonia californica) (California pitcher plant, cobra lily, বা cobra plant), হচ্ছে মাংসাশী উদ্ভিদের একটি প্রজাতি, Sarraceniaceae পরিবারের Darlingtonia গণের একমাত্র উদ্ভিদ। এটি উত্তর ক্যালিফোর্নিয়া ও ওরিগন রাজ্যের স্থানীয় উদ্ভিদ। প্রাপ্যতার দুর্লভতার কারণে এটি একটি অসাধারণ হিসেবে বিবেচ্য। গাছটি দেখতে অবিকল ফণা তোলা গোখরা সাপের মতই। আর এদের স্বভাবটাও কিন্তু আগ্রাসী ধরনের। কলসী উদ্ভিদের মতোই এরা মাংসাশী গাছ। অর্থাৎ বিশেষ কায়দায় পোকামাকড় শিকার করে এরা খাদ্যগ্রহণ করে থাকে।
তানভিন সুইটি
তানভিন সুইটি (জন্ম ৩০ আগস্ট) একজন বাংলাদেশী মডেল, টেলিভিশন, মঞ্চ এবং চলচ্চিত্র অভিনেত্রী। ২০০৫ সাল নাগাদ তিনি শত টেলিভিশন নাটকে অভিনয় করেছিলেন।
প্রাথমিক এবং কর্মজীবন
১৯৯১ সালে সুইটি আফজাল হোসেনের ডায়মন্ড ব্র্যান্ডের বিজ্ঞাপন দিয়ে তার কর্মজীবন শুরু করেন।
সুইটি ট্রুপে থিয়েটার গ্রুপ নামে একটি থিয়েটারে যোগ দেন। তিনি মেরাজ ফকিরের মা, স্পর্ধা, তোমরাই এখনও, ক্রীতদাস এবং মুক্তি মঞ্চের নাটকগুলিতে অভিনয় করেছিলেন। তিনি গোধুলি লগনে নাটকে টেলিভিশনে৷ অভিনয় শুরু করেন। তিনি সুন্দরী, জমিলা, দোকানীর বৌ, হারাধনার নাত জামাই এবং রূপালী নদী তে অভিনয় করেন। আবু সাঈদ পরিচালিত বাঁশি (২০০৮) চলচ্চিত্রে অভিনয় করেন।
বিজয়কুমার বৈশক
বিজয়কুমার বৈশক (জন্ম ৩১ জানুয়ারি ১৯৯৭) একজন ভারতীয় ক্রিকেটার। ২০২০-২১ বিজয় হাজারে ট্রফিতে কর্ণাটকের হয়ে ২৪ ফেব্রুয়ারি ২০২১-এ তিনি তার লিস্ট এ ক্রিকেটে অভিষেক করেছিলেন। ২০২১-২২ সৈয়দ মুশতাক আলী ট্রফিতে কর্ণাটকের হয়ে ৫ নভেম্বর ২০২১-এ তার টি-টোয়েন্টি অভিষেক হয়। তিনি ২০২১-২২ রঞ্জি ট্রফিতে কর্ণাটকের হয়ে ১৭ ফেব্রুয়ারি ২০২২-এ প্রথম-শ্রেণীর ক্রিকেটে অভিষেক করেন।
৭ এপ্রিল ২০২৩-এ, রয়্যাল চ্যালেঞ্জার্স ব্যাঙ্গালোর ২০২৩ ইন্ডিয়ান প্রিমিয়ার লিগের জন্য রজত পতিদারের বদলি হিসেবে বৈশক বিজয় কুমারকে চুক্তিবদ্ধ করে।
১৫ এপ্রিল ২০২৩-এ, তিনি ২০২৩ ইন্ডিয়ান প্রিমিয়ার লিগে দিল্লি ক্যাপিটালসের বিরুদ্ধে আইপিএল অভিষেক করেন।
ভ্যান ইয়েন জেলা
ভ্যান ইয়েন হল ভিয়েতনামের উত্তর-পূর্ব অঞ্চলের ইয়েন বাই প্রদেশের একটি জেলা । ২০১৯ সালের হিসাবে, জেলার জনসংখ্যা ১২৯৬৭৯ জন। জেলাটি  ১৩৮৯.০ কিমি 2এলাকা জুড়ে রয়েছে। জেলার রাজধানী মাউ এ অবস্থিত।
প্রশাসনিক বিভাগ
ভ্যান ইয়েন ২৫টি কমিউন-স্তরের উপ-বিভাগে বিভক্ত, যার মধ্যে রয়েছে মা্রউ এ শহর এবং ২৪টি গ্রামীণ কমিউন (আন বিন, আন থিন, চাউ কুয়ে হা, চাউ কুয়ে থুং, দাই ফাক, ডং, দাই সান, লাম গিয়াং, ল্যাং থিপ, মাউ ডং, সোনার খনিমু ভাং, না হাউ, এনগোই এ, ফং ডু হা, ফং দু থুং, কোয়াং মিন, ট্যান হপ, ভিয়েন সন, জুয়ান হপ, ভিয়েন ফং, জুয়ান আই, জুয়ান হ্যাম, ্জইয়েন হোপ, ইয়েন ফু, এন থাই).
শীতল অঙ্গুলি
শীতল অঙ্গুলি (Cold finger) একটি পরীক্ষাগার উপকরণ যেটিকে একটি স্থানীয়কৃত শীতল পৃষ্ঠতল সৃষ্টি করতে ব্যবহার করা হয়। এটি দেখতে আঙ্গুলের মত বলে এরূপ নাম দেওয়া হয়েছে। এটি এক ধরনের শীতল ফাঁদ (Cold trap)। এই সরঞ্জামটিতে সাধারণত একটি প্রকোষ্ঠ থাকে যার ভেতরে কোনও শীতলকারক তরল (যেমন শীতল কলের পানি) প্রবেশ করতে পারে ও সেটি থেকে বেরিয়ে আসতে পারে। আরেকটি সংস্করণে সরঞ্জামটিকে কোনও শীতল উপাদান (যেমন বরফ, শুষ্ক বরফ বা কোনও মিশ্রণ যেমন শুষ্ক বরফ/অ্যাসিটোন বা বরফ/পানি) দিয়ে পূর্ণ করা হতে পারে।
সাধারণত একটি শীতল অঙ্গুলিকে একটি ঊর্ধ্বপাতন সরঞ্জামে ব্যবহার করা হয়। কিংবা এটিকে একটি অধোবাহী (reflux) বিক্রিয়া বা পাতন সরঞ্জামের শীতকের একটি ছোট সংস্করণ হিসেবে ব্যবহার করা হতে পারে। বহুসংখ্যক বাণিজ্যিকভাবে সুলভ ঘূর্ণমান বাষ্পীকারক যন্ত্র ডিমরথ শীতকের পরিবর্তে একটি শীতল অঙ্গুলিসহ কেনা যায়। যখন একটি শীতকে ঘূর্ণমান বাষ্পীকারক হিসেবে ব্যবহৃত হয়, তখন শীতল অঙ্গুলিগুলিকে শূন্যের নিচে ৭৮° সেলসিয়াস (শুষ্ক বরফ) তাপমাত্রায় শীতল করা যায়। তুলনায় জল শীতকগুলিকে (ইথিলিন গ্লাইকল/জল মিশ্রণ) শূন্যের নিচে ৪০° সেলসিয়াস তাপমাত্রা পর্যন্ত শীতল করা সম্ভব। অপেক্ষাকৃত শীতল তাপমাত্রার ফলে বাতাসের নির্গত হওয়া উদ্বায়ী পদার্থের পরিমাণ হ্রাস পায়।
সিয়ারসোল রাজ উচ্চ বিদ্যালয়
সিয়ারসোল রাজ উচ্চ বিদ্যালয় ভারতের পশ্চিমবঙ্গ রাণীগঞ্জে অবস্থিত একটি উচ্চ বিদ্যালয়। এর প্রাক্তন ছাত্রদের মধ্যে রয়েছে বাংলাদেশের জাতীয় কবি কাজী নজরুল ইসলাম।
ইতিহাস
সিয়ারসোলের রাজপরিবারের উদ্যোগে এই বিদ্যালয়টি প্রতিষ্ঠা করা হয়। শৈলজানন্দ মুখোপাধ্যায় এই স্কুলের শিক্ষক ছিলেন।
তথ্যসূত্র
Searsole Raj High School
অধরা খান
অধরা খান হলেন একজন বাংলাদেশি চলচ্চিত্র অভিনেত্রী ও মডেল।
কর্মজীবন
২০১৮ সালের ১৯ অক্টোবর তার প্রথম চলচ্চিত্র নায়ক প্রেক্ষাগৃহে মুক্তি পায়।  চলচ্চিত্রটিতে তিনি বাপ্পি চৌধুরীর বিপরীতে অভিনয় করেছিলেন। এর এক সপ্তাহ পর, ২০১৯ সালের ২৬ অক্টোবর তার অভিনীত দ্বিতীয় চলচ্চিত্র মাতাল মুক্তি পায়।   চলচ্চিত্রটিতে তিনি অভিনয় করেন সাইমন সাদিকের বিপরীতে।
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্যাকস্ট্রোক
২০০৮ অলিম্পিক গেমসে পুরুষদের ১০০মিটার ব্যাকস্ট্রোক বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ব্যাকস্ট্রোক সাঁতার প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দু'বার পার করতে হয়।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
এলেনা গুরো
প্রাথমিক জীবন
এলেনা গুরোর জন্ম ১০ জানুয়ারি ১৮৭৭ রাশিয়া র সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।
পেশা
thumb|left|200px|গুরো এবং মাতিউশিন ১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তারা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তার চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তার দ্বিতীয় স্ত্রী হিসেবে দাম্পত্যজীবন শুরু করেন। তাদের একমাত্র পুত্রসন্তানের মৃত্যুযন্ত্রণা তাকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তার সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।
শিল্পকর্ম
thumb|right|170px|মাতিউশিনের বাড়ি (প্রফেসর পোপোভা স্ট্রিট, ১০), সাংক্‌ত পিতেরবুর্গ ১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তার চেয়ে বেশি দক্ষতা কেউ দেখাতে পারেননি।
শেষ জীবন
এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তার গ্রীষ্মকালীন বাড়িতে। মৃত্যুর আগে শেষ করে আনেন তার গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।
খোরশেদ আলম সুজন
খোরশেদ আলম সুজন বাংলাদেশ আওয়ামী লীগের একজন রাজনীতিবিদ এবং সাবেক চট্টগ্রাম সিটি কর্পোরেশনের প্রশাসক। তিনি চট্টগ্রাম মহানগর আওয়ামী লীগের বর্তমান সহ-সভাপতি।
যিহূদিয়া
যিহূদিয়া (Ἰουδαία; Iūdaea) হল ইসরায়েল ও ফিলিস্তিনের পশ্চিম তীরস্থ পর্বতময় দক্ষিণাঞ্চলের প্রাচীন, ঐতিহাসিক, বাইবেলীয় হিব্রু, সমসাময়িক লাতিন এবং আধুনিক নাম। বাইবেলের পিতৃকুলপতি যাকোবের পুত্রের হিব্রু নাম যিহূদা থেকে এই নামটির উৎপত্তি, যেখানে যিহূদার বংশধরেরা বাইবেলীয় ইস্রায়েলের দ্বাদশ বংশের অন্যতম যিহূদার বংশ গঠন করে এবং পরবর্তীকালে যিহূদা রাজ্য গড়ে তোলে যা খ্রীষ্টপূর্ব ৯৩৪ থেকে খ্রীষ্টপূর্ব ৫৮৬ অব্দ পর্যন্ত টিকে ছিল। বাবিলীয় বিজয়, পারসিক, হেলেনীয় এবং রোমীয় আমলে অঞ্চলটির নাম যথাক্রমে বাবিলীয় এবং পার্সীয় যিহূদ, হাশ্মোনীয় যিহূদিয়া এবং ফলস্বরূপ হেরোদীয় ও রোমীয় যিহূদিয়া প্রদেশ হিসাবে অন্তর্ভুক্ত হয়েছিল।
১৩৫ খ্রীষ্টাব্দে বার কোখবা বিদ্রোহের ফলস্বরূপ বিজয়ী রোমীয় সম্রাট হাদ্রিয়ান কর্তৃক এই অঞ্চলটির নাম পরিবর্তন করে রোমীয় সুরিয়ার সাথে একত্র করে সুরিয়া পলেষ্টিনা গঠন করা হয়। যিহূদিয়ার একটি বিরাট অংশ ১৯৪৮ এবং ১৯৬৭ সালের মধ্যে যর্দনীয় পশ্চিম তীরের অন্তর্ভুক্ত ছিল। ভৌগোলিক পরিভাষা হিসাবে যিহূদিয়া শব্দটি বিশ শতকে ইসরায়েলের প্রশাসনিক জেলা যিহূদিয়া ও শমরিয়া অঞ্চল হিসাবে, যা সাধারণত পশ্চিম তীর হিসাবে চিহ্নিত, ইসরায়েলি সরকার পুনরুজ্জীবিত করেছিল।
ব্যুৎপত্তি
যিহূদিয়া নামটি "যিহূদা" নামের গ্রীক ও রোমীয় অভিযোজন, যা মূলত সেই নামের ইস্রায়েলীয় বংশ এবং পরবর্তীতে প্রাচীন যিহূদা রাজ্যের অঞ্চলটিকে ঘিরে রেখেছে। নিমরুদ ট্যাবলেট কে.৩৭৫১, তারিখের সি। খ্রিস্টপূর্ব 3৩৩ খ্রিস্টাব্দ, যিহূদা নামটির প্রথম দিকের জানা রেকর্ড (আসিরিয়ান কিউনিফর্মে ইয়ুদা বা KUR.ia-da-da-a-a নামে লেখা)।
শাহীন ফৌজ
পাকিস্তান শাহীন ফৌজ সাবেক পূর্ব পাকিস্তানের (বর্তমানে বাংলাদেশ) একটি বিলুপ্ত জাতীয় শিশু-কিশোর প্রতিষ্ঠান, যা ১৯৬৩ সালে আত্নপ্রকাশ করে। ইসলামী আদর্শভিত্তিক এ প্রতিষ্ঠানটি এক দশক কাল পর্যন্ত অত্যন্ত সক্রিয় ভূমিকা পালন করে। সাবেক পূর্ব পাকিস্তান ছাড়াও পশ্চিম পাকিস্তানের লাহোর ও করাচীতে এর দুটি শাখা ছিল। এ সংগঠনের প্রতিষ্ঠতা সভাপতি ছিলেন সরকারি কর্মকর্তা নূর মোহাম্মদ আকন (সাবেক সহকারী সচিব)। এ সংগঠনের কেন্দ্রীয় কমিটিতে উল্লেখযোগ্য যারা ছিলেন ব্যারিষ্টার মোহাম্মদ কোরবান আলী, শাহ আব্দুল হান্নান (সাবেক সচিব), বিজ্ঞানী এ,কে,এম, মোসলেম উদ্দীন, ডক্টর হাবিবুল্লাহ, মুহসীন উদ্দিন।
সাংগঠনিক কাঠামো
মুরুব্বী ও অভিভাবকদেরকে নিয়ে গঠিত হত কেন্দ্রীয় কমিটি এবং তাদের মধ্য থেকে একজন সভাপতির দায়িত্ব পালন করতেন। এর প্রতিষ্ঠতা সভাপতি ছিলেন জনাব নুর মোহাম্মদ আকন। তিনি ১৯৬৩ সাল থেকে ১৯৬৭ সাল পর্যন্ত দায়িত্ব পালন করেন। পরবর্তীতে মুহাম্মদ মতিউর রহমান ১৯৬৭ থেকে ১৯৭১ সাল পর্যন্ত সভাপতির দায়িত্ব পালন করেন।
অনূর্ধ্ব ষোল বছরের যে কেহ তার অভিভাবকের অনুমতিক্রমে শাহীন ফৌজের সদস্য হতে পারত। শাহীন ফৌজের সদস্যদেরকে নিয়ে এলাকা ভিত্তিক শাখা গঠিত হত। প্রতিটি শাখার একজন করে পরিচালক থাকত। শাহীন ফৌজের প্রতিষ্ঠালগ্ন থেকে এর পরিচালক ছিলেন কাজী শামসুল হক। তিনি সাপ্তাহিক জাহানে নও পত্রিকায় শাহিনের মাহফিল নামে একটি পাতা সম্পাদনা করতেন। সে সুবাদে তিনি শাহিন ভাই হিসাবে পরিচিতি লাভ করেছিলেন। জাহানে নও পত্রিকার শাহিনের মাহফিল পাতায় শাহিন সমাচার নামে একটি কলামে শাহীন ফৌজের কার্যক্রম প্রকাশিত হত।
কাজী শামসুল হক ১৯৭০ সাল পর্যন্ত শাহীন ফৌজের পরিচালকের দায়িত্ব পালন করেন। এর পরে ১৯৭০ এবং ১৯৭১ সালে শাহীন ফৌজের পরিচালকের দায়িত্ব পালন করেন মাসুদ আলী। কাজী শামসুল হক (শাহিন ভাই) বর্তমানে নিউইয়ার্ক প্রবাসী। সেখানে বসেই “এখন সময়” নামের একটি সাপ্তাহিক পত্রিকা প্রকাশ করছেন।
শাহীন ফৌজের প্রথম কাতারের সদস্য ছিলেন বর্তমানে বিশিষ্ট রাজনৈতিক বিশ্লেষক এ কলামিস্ট শাহ আব্দুল হালিম, যোগ ফাউন্ডেশনের মহাপরিচালক শহীদ আল বুখারী, মওসুমী ইন্ডাস্ট্রিজের চেয়ারম্যান কাজী মাহতাব উদ্দীন আহমদ, দৈনিক ইনকিলাবের বার্তা সম্পাদক মোহাম্মদ মুসা এ বিশিষ্ট চিকিৎসক ডা. শামসুদ্দৌলা প্রমুখ।
বিলুপ্তি
১৯৭১ সালের পরে এ সংগঠনের আর কোন কার্যাকলাপ লক্ষ্য করা যায় নাই।